**Kérdés 1.:**

„*Tisztelt ajánlatkérő! A mai napra kiírt megtekintésen részt vettünk, saját tapasztalataink és a helyszínen tartózkodó képviselettel konzultálva néhány technikai kérdésben szeretnénk az észrevételeinket önökkel közölni. A helyszínen az autóbusz belső felületein a kiírt feltételeknek természetesen meg tudunk felelni, de a megfelelő nanotechnológiás bevonat kiválasztásához további információkra, illetve részletes konzultációra van szükség. Mivel a kiírás szerint nanotechnológiás bevonatot kérnek, és annak meg kell felelnie a felsorolt kritériumoknak, ezért szükséges lenne pontosan meghatározni, hogy egyes elemek milyen tulajdonságokkal rendelkezzenek a kezelés után. Megállapításom szerint több bevonatot kell a minőségi munka elvégzéséhez alkalmazni, graffiti védelem, antibakteriális védelem, könnyű tisztíthatóság "vízlepergető bevonat". A garanciális időszakot, illetve a bevonatok alkalmazhatóságát ezen információk után tudjuk meghatározni. Kérem a tisztelt ajánlatkérőt egy másik időpontot meghatározni a felmérésre, hogy ezek ismeretében teljes körű információval tudjuk önöket ellátni.”*

**Válasz 1.:**

Antibakteriális bevonatot utaskapaszkodókra (függőleges és vízszintes kapaszkodó rudak, lengő kapaszkodók) kérünk, 24 hónap jótállással.

Újabb felmérést nem tudunk biztosítani.

**Kérdés 2. 5/1.:**

„*A specifikáció szerint karcmentes bevonatot kérnek. - a nanotechnológiai rendszerek nem mechanikai felületvédelmi rendszerek, így nem véd a mechanikai behatások ellen - ezért ez a kitétel nem teljesíthető. Kérem, fogalmazzák át a tender specifikációs elemeit.”*

**Válasz 2. 5/1.:**

Módosítjuk a műszaki specifikációt: „mechanikai ellenállóság” és a „hatékony karcvédelem” igénypontot töröljük.

**Kérdés 2. 5/2.:**

„*A specifikáció szerint antibakteriális felületeket kell biztosítani, 2 év jótállással. - Milyen típusú antibakteriális védelmet és milyen hatásfokú védelmi szintet kérnek? FIZIKAI - vagy KÉMIAI? - Kontaktust gátló, vagy/és elimináló?”*

**Válasz 2. 5/2.:**

Az utaskapaszkodókra (függőleges és vízszintes kapaszkodó rudak, lengő kapaszkodók) kérünk antibakteriális védelmet, 24 hónap jótállással. Az Ajánlattevő különböző hatásfokú védelmi szintekre is megadhat ajánlatot.

**Kérdés 2. 5/3.:**

*„A megadott védendő felületeknél nincs külön meghatározva a kapaszkodók kezelése, ezért nem egyértelmű a kiírás. Kérem, pontosítsák a védendő felületeket.”*

**Válasz 2. 5/3.:**

A kapaszkodókra antibakteriális védőréteget kell felvinni az előző pontban megfogalmazottak szerint.

**Kérdés 2. 5/4.:**

*„Jótállás meghatározása minimum két évben megadva. A nanotechnológia hatóidővel számol, mely elméleti. A védőréteg mechanikai vagy erős savas/lúgos közeggel távolítható el a felületről. Miután a védőréteg le - és elkopik, így a hatóidő használatfüggő, nem jelenthető ki, hogy minimum két évig hatásos lesz. Amennyiben szeretnénk korrekt megfogalmazást adni, akkor a három hónaptól akár ötven évig lehet meghatározni ezen időszakot. Az a cég, mely vállalja a két évet - feltételek nélküli jótállással, sajnos nem állít valósat, vagy nem ért a technológiához.”*

**Válasz 2. 5/4.:**

A jótállási időtartam 24 hónap.

**Kérdés 2. 5/5.:**

*„Anti grafiti védelmi szintet kérnek a kiírásban. Ez a védelmi szint nem egyenrangú a permanens marker (alkoholos filc) által okozott rongálással, mert arra vonatkozóan egy magasabb védelmi szintre van szükség. Kérem, változtassák a specifikációt, vagy kivételként tüntessék fel a permanens markert. Továbbá, az anti grafiti felületek hatóideje öt tisztításban határozható meg, mely után a felületet újra el kell látni a védelemmel. Így ez a kitétel sem felelhet meg az elvárt minimum jótállásnak.”*

**Válasz 2. 5/5.:**

Módosítjuk a specifikációt: „Graffiti védelem, firkák egyszerűbb eltávolíthatósága” pontot a következők szerint módosítani: „Graffiti védelem és alkoholos filc által ejtett firkák egyszerűbb eltávolíthatósága.

**Kérdés 3. 5/1.:**

*„A kiírással kapcsolatban a következő nem egyértelmű feltételeket találtuk: Bőrsemleges, antibakteriális, anti-allergén felület képzése. Az antibakteriális és a graffiti elleni védelem két különböző hatásmechanizmusú réteggel érhető el. A tisztelt Kiíró elvárása a különböző típusú védőrétegek felhordása?*

**Válasz 3. 5/1.:**

Antibakterális védelmet a kapaszkodókra kérünk, az egyéb helyeken graffiti elleni bevonatokat kell készíteni.

**Kérdés 3. 5/2.:**

*„Ajánlattevő feladata az ülések kárpitozásának, a járófelületek és a légcsatorna feletti plafon kivételével az autóbuszok teljes utasterének nanotechnológiás eljárással történő bevonatolása. Üveg felületek bevonása nem egyértelmű.”*

**Válasz 3. 5/2.:**

Az üveg felületeket nem kell nanotechnológiás bevonattal ellátni.

**Kérdés 3. 5/3.:**

*„Antibakteriálisan védhető az üveg is, de az nem szerepel a felületek felsorolásában (Műanyagon, fémen és plexi felületeken való alkalmazhatóság). Az autóbuszok teljes utasterének bevonatolása alatt a kapaszkodókat és egyéb tartozékokat (jegykezelő, műanyag, bőr kapaszkodó, stb.) is érteni kell?”*

**Válasz 3. 5/3.:**

Az utaskapaszkodókra (függőleges és vízszintes kapaszkodó rudak, lengő kapaszkodók) kérünk antibakteriális védelmet, 24 hónap jótállással. Az Ajánlattevő különböző hatásfokú védelmi szintekre is megadhat ajánlatot.

**Kérdés 3. 5/4.:**

*„Az alkalmazott termékek gyártóját és a termékgyártói azonosító számát fel kell tüntetni az ajánlati árak táblázatában. Tisztelt Kiíró mit ért termékgyártói azonosító számon? Cikkszám, gyártási szám, UN szám?”*

**Válasz 3. 5/4.:**

Termékgyártói azonosító szám: olyan azonosító szám, ami alapján a termék konkrétan beazonosítható, illetve a benyújtott dokumentációkkal, termékleírásokkal összetársítható.

**Kérdés 3. 5/5.:**

*„A kivitelezésre milyen állapotban kerül átadásra a jármű? Kell-e takarítani?”*

**Válasz 3. 5/5.:**

A nanotechnológiás bevonatokat az arculatjavító felújítást követően kell elkészíteni. A felújítás során a bevonatolandó egységek újak, tiszta felületűek lesznek. Az Ajánlattevőnek a bevonatok felvitele előtt tisztítási műveleteket nem kell végezni.

**Kérdés 4.:**

*„Az alkalmazott termékek gyártóját és a termékgyártói azonosító számát fel kell tüntetni az ajánlati árak táblázatában. A termék gyártója pontosan megadható; a termékgyártói azonosító szám esetében azonban pontosabb definícióra lenne szükség Kiíró részéről.”*

**Válasz 4.:**

Termékgyártói azonosító szám: olyan azonosító szám, ami alapján a termék konkrétan beazonosítható, illetve a benyújtott dokumentációkkal, termékleírásokkal összetársítható.

**Kérdés 5.:**

„*A feladat során rendelkezésre bocsátott autóbuszok milyen állapotban kerülnek átadásra, garantálható-e a bevonatolásra alkalmas, tiszta felület?”*

**Válasz 5.:**

A nanotechnológiás bevonatokat az arculatjavító felújítást követően kell elkészíteni. A felújítás során a bevonatolandó egységek újak, tiszta felületűek lesznek. Az Ajánlattevőnek a bevonatok felvitele előtt tisztítási műveleteket nem kell végezni.

**Kérdés 6.:**

„*A védőbevonat kiírásban definiált kétféle tulajdonsága (antibakteriális és a graffiti elleni védelem) különböző típusú nanotechnológiás bevonatokkal oldható meg; ebben a tekintetben pontosításra van szükség az elvárt funkciókkal vagy a bevonatrétegek számával kapcsolatban.”*

**Válasz 6.:**

Antibakteriális bevonatot utaskapaszkodókra (függőleges és vízszintes kapaszkodó rudak, lengő kapaszkodók) kérünk, 24 hónap jótállással.

**Kérdés 7.:**

„*Az ajánlati felhívás 7. pontja szerint: „Ajánlattevőnek az átvételtől számított, legalább 24 hónap jótállást kell vállalnia.”, ezzel szemben az Ajánlattételi nyilatkozatban ez áll: „Jótállás: a jármű Megrendelőnek történő átadásától számított 12 hónap.” Kérjük, szíveskedjenek feloldani az ellentmondást!”*

**Válasz 7.:**

A jótállási időtartam 24 hónap.